stanford-oval/wikipedia huggingface dataset:
מצר רוד איילנד
חי וצומח > מינים פולשים

מחקר שנערך על ידי אוניברסיטת רוד איילנד, בבית הספר לתארים מתקדמים לאוקיינוגרפיה, בשנת 2008 הראה, שיש עלייה בשפע של זן מיתרני זנב ממשפחת Didemnum. המין נצפה באזור מצר רוד איילנד מאז שנת 2000, אך מאז הוא גדל במהירות במספרם. שני מינים מסוימים של מדוזות עוברים כעת פיצוץ אוכלוסין בתוך המים הללו. Mnemiopsis leidyi(אנ'), המכונה בדרך כלל "מדוזת מסרק אגוזי ים" (sea walnut comb jellies), ומדוזת רעמת האריה. אלה משבשים בתי גידול בהתנהגותם הפולשנית במימי מצר רוד איילנד.
ראו גם

גאוגרפיה של מצרים ומפרצים באזור לונג איילנד רבתי
ביאורים

↑  מפרץ נאראגאנסט הוא כל גוף המיים המרובה באיים, בין פרובידנס, בירת רוד איילנד בצפון, לבין העיירות נאראגאנסט(אנ') וניופורט בדרום.
↑  לצפייה במפה רחבה של האזור על כל האתרים המוזכרים לעיל ראו כאן
↑  על מרכז המשאבים הזה ראו כאן.
↑  לצפייה במפת מיקום האי ראו כאן.
↑  עולה בקנה אחד עם הנאמר לעיל שזרמי המים פחות דינמיים באזור זה.
הערות שוליים

↑  Vineyard Sound, Falmouth Cape Code Massachusetts
↑  Alan Desbonnet & Carrie Byron, The Ecology of Rhode Island Sound, Block Island Sound and the Inner Continental Shelf, University of Rhode Island
↑  Ocean Special Area Management Plan - Chapter 7: Marine Transportation, Navigation, and Infrastructure, p.12, 20-22, Rhode Island University
↑  Poppe L., J., et al., 2006, Seafloor Character and Sedimentary Processes in Eastern Long Island Sound and Western Block Island Sound, Geo-Marine Letters. 26, pp. 59–68, by ProQuest
↑  Sheath, Robert G.; Harlin, Marilyn M., 1988, Freshwater and Marine Plants of Rhode Island - Softcover, AbeBooks
↑  Linda A. Auker & Candace A. Oviatt, 2008, Factors influencing the recruitment and abundance of Didemnum in Narragansett Bay, Rhode Island, ICES Journal of Marine Science, Volume 65, pp. 765–769,
| --- | --- |
בקרת זהויות :  NLI: 987007534685005171  LCCN: sh90004433  VIAF: 315529825   WorldCat (עם VIAF): 315529825
מגפת הקורונה לפי מדינות

| --- | --- |

השפעת המגפה במקומות שונים בעולם
 סוג:  מחלה נגיפית
 תקופת המגפה:  1 בדצמבר 2019 – 5 במאי 2023 (3 שנים)
 במדינות או באזורים:  כל העולם מפה אינטראקטיבית של תפוצת המחלה
 מוקד התפרצות:  ווהאן, סין
 מקור המגפה:  סין
 מקרי מוות:  6,880,506‏
 מקרי הדבקה:  689,013,308‏   • 20,728,848 מהם חולים פעילים     • 7,597 מתוכם במצב קשה
 הבריאו:  661,403,954‏ רענון נתונים
 סטטוס:  פנדמיה (ארגון הבריאות העולמי)
מגפת הקורונה הייתה מגפה עולמית של מחלת נגיף קורונה 2019 (COVID-19). נכון ל-יולי 2023 במגפה נדבקו כ-700 מיליון בני אדם מאומתים ברחבי העולם, ומתו כ-7 מיליון, אם כי על פי הערכות מספרי הנדבקים והמתים גבוהים בהרבה. המגפה פרצה לראשונה בדצמבר 2019 בעיר ווהאן בסין, ומאמצע פברואר 2020 החלה להתפשט במהירות לכל רחבי העולם.
בעוד שבסין היה סגר נוקשה שהביא לבלימת המגפה לקראת סוף פברואר 2020, הרי שבמקביל התפרץ הנגיף בפברואר בשלושה מוקדים עיקריים - איטליה, קוריאה הדרומית ואיראן. מאיטליה התפשט הנגיף במהלך חודש מרץ למרבית מדינות אירופה, שהפכה ליבשת "אדומה". ארצות הברית, שמקרים בודדים נצפו בה כבר בינואר, הפכה במרץ אף היא למדינה נגועה, כשעיקר ההדבקה אז התמקד במדינות ניו יורק וניו ג'רזי.
הודו, שהנגיף אותר בה כבר בפברואר, הפכה באפריל למוקד עולמי של הדבקות. ברזיל הפכה אף היא למוקד עולמי באפריל, ואליה הצטרפו שכנותיה צ'ילה ופרו, ובהמשך גם קולומביה וארגנטינה.
נתונים כלל עולמיים

נתוני מקרי ההדבקה המאומתים ומקרי המוות המפורטים מתייחסים לאנשים שנבדקו למחלת הקורונה, כפי שדווחו רשמית על ידי המדינות השונות. למדינות שונות יש מדיניות שונה בנוגע לרמת התסמינים הנדרשת כדי לבצע בדיקה, וחלקן אינן בודקות אנשים המגלים תסמינים קלים בלבד. בחלק ממדינות העולם נרשמו דיווחים מעטים בלבד, וכמה מדינות אינן מדווחות כלל.
להלן נתונים מצטברים מתחילת המגפה נכון לנובמבר 2022 (המספרים מעוגלים)
בעולם
מקרי הדבקה מאומתים: 650 מיליון
תמותה: 6.6 מיליון
הבריאו: מיליון
מקרים פעילים: מיליון
שיעור קטלניות עולמי מצטבר: 1.00%
נתונים לפי שנים

להשוואה נתונים נכון ל-שנת 2020 בלבד (המספרים מעוגלים)
בעולם:
מקרי הדבקה מאומתים: 84 מיליון
תמותה: 1.8 מיליון
הבריאו: 59 מיליון
מקרים פעילים לתום 2020: 23 מיליון
שיעור קטלניות עולמי מצטבר: 2.15%
שנת 2021 בלבד (המספרים מעוגלים)
מקרי הדבקה מאומתים: 205 מיליון
תמותה: 3.65 מיליון
שיעור קטלניות עולמי מצטבר ב-2021: 1.8%
מוקדי המגפה בעולם

נכון לדצמבר 2022 מוקדי המגפה העיקריים במצטבר לפי מקרים מדווחים הם:
אירופה (בעיקר רוסיה, צרפת, ספרד, בריטניה איטליה וגרמניה) - מעל 244 מיליוני נדבקים מאומתים.
ארצות הברית - מעל 103 מיליוני נדבקים
דרום אמריקה (בעיקר ברזיל, ארגנטינה, קולומביה ופרו) - מעל 67 מיליון
הודו - כ-45 מיליון.
מגפת הקורונה לפי מדינה > מדינות עם יותר מ-10 מיליון מקרי הידבקות

להלן נתונים מצטברים ויומיים נכון ל-9 ביולי 2022 (מרבית המספרים מעוגלים)
ארצות הברית - מעל 85 מיליון מקרי הדבקה מאומתים, כשמתוכם מעל 3 מיליון מקרים בכל אחת מהמדינות קליפורניה, טקסס ומעל 2 מיליון בפלורידה וניו יורק. מעל מיליון מקרי מוות. שיעור הקטלניות המצטבר בארצות הברית מהמקרים המאומתים הוא כ-1.2 אחוזים. ב-6 אוגוסט 2020 עברה ארצות הברית את רף 5 מיליון הנדבקים. בנובמבר 2020 עברה ארצות הברית את רף 10 מיליון. בדצמבר 20 מיליון. לאחר התחלת מבצע חיסונים נרשמה ירידה בתחלואה החל מפברואר 2021 ועד יולי 2021.
הודו - לפי הדיווח הרשמי (שכנראה אינו משקף את המציאות) מעל 43 מיליון מקרים מאומתים ומעל 500,000 מקרי מוות. המגפה התחילה להתפשט באיחור, ועד אמצע מרץ אומתו מקרים בודדים. מאמצע מרץ 2020 החל גידול במספר המקרים המאומתים, ובאפריל האצה אף על פי שהממשלה הטילה סגר. בתחילה בוצעו בהודו מעט מאוד בדיקות ביחס לגודלה העצום של האוכלוסייה, אך מספרן עלה מאוד החל מחודש יולי. במאי חלה האצה נוספת בהתפשטות הנגיף, והודו עברה את 100 אלף המקרים. ביולי הגיעה הודו למקום השלישי במספר המקרים המאומתים ועברה את רף מיליון ההדבקות, ב-6 באוגוסט את ה-2 מיליון, וב-15 בספטמבר את ה-5 מיליון. מאז 16 בספטמבר מספר הנדבקים היומי היה בירידה. שיעור הקטלניות המצטבר מהמקרים המאומתים הוא כ-1 אחוזים. ממרץ 2021 נרשמה התפרצות מחודשת ועליה חדה בכמות הנדבקים היומית.
ברזיל - מעל 30 מיליון מקרי הידבקות מאומתים, מעל 660,000 מקרי מוות. גם בברזיל המגפה החלה להתפשט באיחור מה. רק לקראת סוף מרץ החלה להסתמן עלייה מהירה במספרי המקרים החדשים ובתמותה, גם עקב מיעוט בבדיקות. מאפריל חלה האצה בהתפשטות המגפה שנמשכה גם בחודשים הבאים. אחוזי התמותה כ-2 אחוזים.
מגפת הקורונה לפי מדינה > מדינות עם יותר מ-5 מיליון מקרי הידבקות

להלן נתונים מצטברים ויומיים נכון ל-אוקטובר 2022 (מרבית המספרים מעוגלים)
רוסיה - על פי הדיווח הרשמי מעל - 21 מיליון מקרי הידבקות. אף על פי שכבר בפברואר דווחו ברוסיה מקרי הידבקות בודדים, לפי הדיווח הרשמי החלה התפשטות המגפה ברוסיה רק באמצע מרץ. באפריל חל גידול חד במקרי ההדבקות, בד בבד עם עלייה חדה במספר הבדיקות. התמותה המדווחת כ-390,000 מקרים (שיעור קטלניות כ-1.7 אחוזים). ב-1 בספטמבר 2020 עברה רוסיה את רף מיליון הנדבקים, ולקראת סוף ספטמבר 2020 החל גל שני של הדבקות.
בריטניה - מעל 23 מיליון מקרי הידבקות וכ-192,000 מקרי מוות. מקרים ראשונים אותרו רק בתחילת מרץ אך התמהמהות הממשלה בתגובה למגפה ואימוץ של מדיניות חסינות העדר הביאו לעלייה חדה במספר מקרי ההדבקה ובתמותה. רק לאחר מחאה משמעותית החליטה הממשלה על הטלת סגרים. מספר הבדיקות היה קטן באופן יחסי, ולכן בתחילה מספר הנדבקים המאומתים לא עלה כמו מדינות בגודל דומה באירופה, אך העלייה במקרי המוות הייתה חדה. (שיעור קטלניות מצטבר מעל 14 אחוזים נכון לאפריל). במאי הואט משמעותית קצב ההדבקה. בסביבות אוגוסט החלה התחלואה לעלות מחדש ובספטמבר בריטניה נכנסה רשמית לגל שני של הדבקות. באוקטובר נרשמו שיאי הדבקה יומיים - מעל 20 אלף ביום. באוקטובר עברה את רף מיליון הנדבקים. שיעור הקטלניות המצטבר ליולי 2021 - כ-2.5 אחוזים. בתחילת 2021, נרשמה ירידה בכמות הנדבקים היומית.
צרפת - כ-37 מיליון מקרי הדבקות וכ-157,000 מקרי מוות. שיעור התמותה כ-2 אחוזים. כמו ביתר מערב אירופה, גם בצרפת החלה המגפה בתחילת מרץ 2020, והתפשטה במהירות. לקראת סוף אפריל החלה המגפה לדעוך, אך התחלואה נמשכה בקצב איטי. ביולי החלה עלייה מחודשת במספר מקרי ההדבקה, באוגוסט הגיע גל שני ובספטמבר צרפת הגיעה שוב לצמרת מקרי ההדבקה היומיים. באוקטובר 2020 עברה צרפת את רף מיליון הנדבקים.
טורקיה - מעל 17 מיליון מקרי הידבקות וכ-101,000 מקרי מוות. באמצע מרץ היו מאות מקרים בודדים, באפריל הואץ קצב ההדבקה, וטורקיה הפכה לאחד ממוקדי המגפה המובילים. ביוני הואט מאוד קצב ההדבקה. בנובמבר הואץ הקצב ובדצמבר עברה טורקיה לכ-30,000 מקרי הדבקה ביום לאחר ששינתה את אופי הדיווח.
מגפת הקורונה לפי מדינה > סין

סין: נכון ל-ינואר 2021 (בשל בלימת המגפה בסין, הנתונים אינם מתעדכנים מדי יום) :
סין הייתה המדינה בה פרצה המגפה בדצמבר 2019. המגפה בסין נבלמה החל ממרץ 2020. נכון למאי 2020 נוספים מדי יום מקרים חדשים בודדים שרובם מקורם מחוץ לסין.
מקרי הידבקות מאומתים כ-88,000 על פי הדיווח הרשמי. מתוך כלל המקרים בסין, כ-67,800 נצפו במחוז חוביי בו פרצה המגפה, מתוכם יותר מ-50,000 בעיר ווהאן.
4,634 מקרי מוות בסין היבשתית, רובם המוחלט, כ-4,500, במחוז חוביי. מקרה המוות האחרון נרשם באפריל 2020.
בין הנדבקים בנגיף היו גם עובדי הצוותים הרפואיים. עד 14 בפברואר נדבקו 1,716 עובדי צוותים רפואיים, ושישה מהנדבקים מתו.
מדינות וטריטוריות שלא דיווחו על מקרים מאומתים

החל מה-20 במאי 2022, רק מדינה ריבונית אחת לא אישרה מעולם מקרים של COVID-19. מדינה זו היא טורקמניסטן, הממוקמת באסיה ומונה כ-6,118,000 תושבים. החל מה-21 בדצמבר 2022, טורקמניסטן נהייתה אף למקום היחיד בעולם שבו לא אושר מעולם שום מקרה של COVID-19.
אדמה ללא לחם

| --- | --- |

 בימוי:  לואיס בוניואל 
 הופק בידי:  לואיס בוניואל, רמון אסין 
 תסריט:  לואיס בוניואל, רמון אסין, בפסקה זו רשומה אחת נוספת שטרם תורגמה 
 עריכה:  לואיס בוניואל 
 שחקנים ראשיים:  Abel Jacquin בפסקה זו רשומה אחת נוספת שטרם תורגמה 
 מוזיקה:  דריוס מיו 
 צילום:  Eli Lotar 
 מדינה:  ספרד, צרפת 
 הקרנת בכורה:  1933 
 משך הקרנה:  30 דק' 
 סוגה:  פסאודו-דוקומנטרי, סרט קצר, סרט אילם, סרט תיעודי 
 דף הסרט ב־IMDb
 
אדמה ללא לחם (באנגלית: Land Without Bread) הוא סרט פסאודו דוקומנטרי ספרדי בן 27 דקות בשפה הצרפתית משנת 1933, בבימויו של לואיס בוניואל ובהפקה משותפת של בונואל ורמון אסין. הקריינות לסרט נכתבה על ידי בונואל ופייר יוניק, עם צילום של אלי לוטר.
תקציר העלילה

הסרט מתמקד בתושבי מחוז לאס הורדס בספרד, באזור ההררי סביב העיירה לה אלברקה, ובעוני המחפיר של יושביה, שהיו כה נחשלים ומבודדים עד שאפילו דרך הכנת לחם לא הייתה ידועה להם. מקור הפרנסה העיקרי עבורם היה קליטת ילדים יתומים, עבורם קיבלו קיצבה ממשלתית.
הסרט מתמקד בעוני ועליבות חייהם של תושבי המחוז המבודד, החסרים דרכי קיום מינימליים. חלקם אף לוקים במומים שונים ומחלות קשות, כתוצאה מתזונה לקויה ומחוסר בתרופות ובטיפול רפואי זמין.
המחוז היה מנותק מהציליויזציה עד שנת 1922, שנה שבה נסלל כביש גישה למחוז.
בונואל, שעשה את הסרט לאחר שקרא את המחקר האתנוגרפי Las Jurdes: étude de géographie humaine (1927) מאת Maurice Legendre נקט בגישה סוריאליסטית לרעיון המשלחת האנתרופולוגית.
התוצאה הייתה סרט מסע שבו התיאורים הקיצוניים והמוגזמים לעיתים של הקריינות בסרט, המתארת את העליבות האנושית המחפירה שבמחוז הנשכח מתנגשים בצורה השטוחה, האדישה ואף חסרת העניין של הקריינות בסרט.
שחקנים ודמויות

אבל ז'קין (קול)
אלכסנדר אוניל (קול, גרסה מדובבת)
ביקורת

גרהם גרין העניק לסרט ביקורת נייטרלית, בכותבו ל"לילה ויום" בשנת 1937, ותיאר אותו כ"תמונה כנה ונוראה, [...] נקייה מתעמולה". גרין טען שיש לסרט השפעה חזקה ביותר על הצופה, "מספיק כדי לזעזע את השאננות או הרחמים העצמיים של כל אחד".
עיקר הביקורת על הסרט היא שהוא מתיימר להיות סרט תיעודי, אולם הוא פסאודו דקומנטרי, כלומר, מתיימר להיות תיעודי בזמן שהוא מומחז ומבוים מן הקצה עד הקצה. בנוסף, הביקורת מתמקדת באכזריות הרבה כלפי בעלי חיים שמיוחסת לבוניואל, שעינה ושחט מספר חיות לצורך צילום הסרט. בשל סיבה זו אף נאסרה הפצת הסרט בספרד על ידי הממשלה הספרדית בשל "השמצת השם הטוב של העם הספרדי".
בתקופה המודרנית, לעומת זאת, קבלת הפנים הביקורתית ל"ארץ ללא לחם " הייתה בעיקר חיובית. בשנת 2002 העניק מגזין Slant לסרט ציון 4 מתוך 4 כוכבים, וכתב: "לאס הורדס הופך לקריאה מפחידה לאחוז בנשק, הוא טקסט פתוח נהדר המתנגד לקריאה פשוטה ומטיל ספק במושג הקידמה של האנושות." ג'פרי רואף כינה אותו "סרט מהפכני".
הערות שוליים

↑   Greene, Graham (18 November 1937). "Land Without Bread/Personality Parade". Night and Day. (reprinted in: Taylor, John Russell, ed. (1980). The Pleasure Dome. Oxford University Press. p. 179. ISBN 0192812866.)
↑  Disturbance in Luis Buñuel’s “Land Without Bread”, The Cinephile Fix, ‏2019-12-11 (באנגלית)
↑  Gonzalez, Ed. "Land Without Bread". Slant Magazine
↑  Ruoff, Jeffrey. An Ethnographic Surrealist Film: Luis Buñuel's Land Without Bread. Visual Anthropology Review 14, no. 1 (Spring/Summer 1998), pp. 45-57.
דני קרבחאל

דניאל "דני" קרבחאל ראמוס (בספרדית: Daniel Carvajal Ramos; נולד ב-11 בינואר 1992) הוא כדורגלן ספרדי המשחק בעמדת המגן הימני במועדון הכדורגל ריאל מדריד ובנבחרת ספרד.
קריירה > קריירת מועדונים

קרבחאל נולד בלגנס (פרבר של מדריד) שבספרד. בגיל עשר הצטרף למחלקת הנוער של ריאל מדריד, והמשיך להתקדם במועדון עד שהפך לשחקן בריאל מדריד קסטיליה.
ב-11 ביולי 2012 עבר קרבחאל למועדון הגרמני באייר לברקוזן תמורת שמונה מיליון אירו וחתם לחמש עונות במועדון. בסיום עונת 2012/2013 נבחר קרבחאל למגן הימני השלישי בטיבו בבונדסליגה אחרי פיליפ לאם מבאיירן מינכן ואטסוטו אוצ'ידה משאלקה 04.
לאחר שנה אחת בלבד במדי לברקוזן, בה הציג יכולת טובה, הפעילה ריאל מדריד את סעיף החזרה בחוזהו של 6.5 מיליון אירו. קרבחאל חתם במועדון למשך שש שנים, וב-5 ביולי 2013 הוצג בקבוצה.
ב-18 באוגוסט ערך את הופעת הבכורה שלו בריאל בניצחון 1–2 על ריאל בטיס. ב-29 במרץ כבש את שער הבכורה שלו בקבוצה במשחק הניצחון 0–5 על ראיו ואיקנו. ב-16 באפריל היה שותף לזכייתה של הקבוצה בגביע המלך לאחר ניצחון 1–2 על ברצלונה. באותה העונה היה שותף לזכייתה של הקבוצה בליגת האלופות לאחר ניצחון במשחק הגמר בתוצאה 1–4, לאחר הארכה, על אתלטיקו מדריד. הוא היה שותף גם לשלוש הזכיות הרצופות ההיסטוריות של קבוצתו בליגת האלופות בעונות 2015/2016, 2016/2017 ו-2017/2018, כמו גם בעונות 2013/2014 ו-2021/2022.
ב-17 בספטמבר 2017 האריך את חוזהו בריאל מדריד עד עונת 2022.
ב-29 ביולי 2021 האריך שוב את חוזהו בריאל מדריד בשלוש שנים עד שנת 2025.
ביוני 2024 בגמר ליגת האלופות של עונת 2023/2024, הבקיע את השער הראשון מתוך שניים לטובת ריאל מדריד וזכה בתואר השחקן המצטיין של הגמר. בעקבות זכייה זו הפך קרבחאל, יחד עם לוקה מודריץ', חברו לקבוצה, לשיאן הזכיות בליגת האלופות.
ב-5 באוקטובר 2024, במהלך משחק ליגה מול ויאריאל, נפצע בצורה חמורה בברכו, קרע את הרצועה הצולבת הקדמית וסיים את העונה.
קריירה > קריירה בינלאומית

קרבחאל זומן לסגל ספרד עד גיל 21 לקראת אליפות אירופה בכדורגל עד גיל 21 - 2013 שהתקיימה בישראל בו זכתה ספרד במקום הראשון.
לקראת מוקדמות יורו 2016 זומן לראשונה לנבחרת הבוגרת, וערך את הופעת הבכורה ב-4 בספטמבר 2014 בהפסד 0–1 לצרפת.
במונדיאל 2018 הודח יחד עם ספרד בשלב שמינית הגמר נגד נבחרת רוסיה בכדורגל בבעיטות הכרעה.
נכלל בסגל נבחרת ספרד לטורניר מונדיאל 2022.
קרבחאל נכלל בסגל נבחרת ספרד לטורניר יורו 2024. במשחק הראשון, בו ניצחה ספרד את קרואטיה בתוצאה 0–3, כבש את השער השלישי.
תארים

אליפות ספרד (4): 2016/2017, 2019/2020, 2021/2022, 2023/2024
גביע המלך הספרדי (1): 2013/2014
הסופר קאפ הספרדי (2): 2017, 2020
ליגת האלופות (6): 2013/2014, 2015/2016, 2016/2017, 2017/2018, 2021/2022, 2023/2024
הסופר קאפ האירופאי (5): 2014, 2016, 2017, 2022, 2024
אליפות העולם לקבוצות (4): 2014, 2016, 2017, 2018
אליפות אירופה : 2024
אליפות אירופה בכדורגל עד גיל 21: 2013
אליפות אירופה בכדורגל עד גיל 19: 2011
הערות שוליים

↑  ‏לצד איסקו ומרסלו: קרבחאל האריך את חוזהו בריאל עד 2022, באתר ספורט1, 17 בספטמבר 2017
↑  העברות בעולם, 29.7: דני קרבחאל האריך חוזה, ריאל מדריד רוצה את רישרליסון, באתר וואלה, 29 ביולי 2021
↑  מלכת הצ'מפיונס: בפעם ה-15 בתולדותיה - ריאל מדריד אלופת אירופה, באתר ynet, 1 ביוני 2024
↑  UEFA.com, Players with most Champions League titles: Carvajal and Modrić ahead of Cristiano Ronaldo, Benzema, Kroos | UEFA Champions League, UEFA.com, ‏2024-06-01 (באנגלית)
↑  גמר את הקריירה? ריאל מדריד אישרה: זו הפציעה של קרבחאל, באתר וואלה, 6 באוקטובר 2024
↑  OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
↑  עם מחצית ראשונה דומיננטית: ספרד ניצחה 0:3 את קרואטיה, באתר וואלה, 15 ביוני 2024
| נבחרת ספרד – מונדיאל 2018 |
| --- | --- | --- |
|  1 דה חאה •  2 קרבחאל •  3 פיקה •  4 נאצ'ו •  5 בוסקטס •  6 אינייסטה •  7 סאול •  8 קוקה •  9 רודריגו •  10 טיאגו •   11 ואסקס •  12 אודריאוסולה • 13 קפה •  14 אספיליקווטה • 15 ראמוס • 16 מונראל • 17 אספאס • 18 אלבה • 19 קוסטה • 20 אסנסיו • 21 סילבה • 22 איסקו • 23 ריינה • מאמן: היירו |  1 דה חאה •  2 קרבחאל •  3 פיקה •  4 נאצ'ו •  5 בוסקטס •  6 אינייסטה •  7 סאול •  8 קוקה •  9 רודריגו •  10 טיאגו •   11 ואסקס •  12 אודריאוסולה • 13 קפה •  14 אספיליקווטה • 15 ראמוס • 16 מונראל • 17 אספאס • 18 אלבה • 19 קוסטה • 20 אסנסיו • 21 סילבה • 22 איסקו • 23 ריינה • מאמן: היירו | ספרד |
| נבחרת ספרד – מונדיאל 2022 |
| --- | --- | --- |
|  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה |  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה | ספרד |
| נבחרת ספרד – יורו 2024 |
| --- | --- | --- |
|  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה |  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה | ספרד |
| --- | --- |
בקרת זהויות :  BNE: XX5659834  VIAF: 1149485398793420281   WorldCat (עם VIAF): 1149485398793420281
אוונג'ד סוונפולד

| --- | --- |

חברי הלהקה בבנגקוק, תאילנד ב-2007
 מקום הקמה:  מחוז אורנג' 
 מוקד פעילות:  האנטינגטון ביץ', קליפורניה, ארצות הברית
 תקופת הפעילות:  מ-1999
 סוגה:  מטאלקור (מוקדם)  הבי מטאל, מטאל אלטרנטיבי, הארד רוק, פרוגרסיב מטאל, מטאל אוונגרדי (מאוחר)
 חברת תקליטים:  האחים וורנר הופלס גודלייף ריקורדינג
 www.avengedsevenfold.com
 פרופיל ב-IMDb
 חברים
 M. Shadows (מאת'יו (מאט) צ'ארלס סנדרס)  סיניסטר גייטס (בריאן היינר ג'וניור) זאקי ונג'נס (זכרי ג'יימס בייקר)  ברוקס ווקרמן ג'וני כרייסט (ג'ונתן לואיס סוורד)
 חברים לשעבר
 מייק פורטנוי, דאמון אש   ג'סטין סאן   The Rev (ג'יימס אוון סאליבן)   ארין אילג'י (ריצ'רד ארין אילג'י)
 
אַווֵנְגְ'ד סֶווֶנפֹולְד (באנגלית: Avenged Sevenfold; באופן מילולי: שִׁבְעָתַ֖יִם יֻקַּם) הידועה גם בשם A7X, היא להקת הבי מטאל אמריקאית מהאנטינגון ביץ' שבקליפורניה. הלהקה הוקמה ב-1999 וכוללת את M. Shadows (זמר ראשי), זאקי ונג'נס (זמר משני, גיטרת קצב), סיניסטר גייטס (זמר משני, גיטרה מובילה), ג'וני כרייסט (גיטרת באס) וברוקס ווקרמן (תופים, כלי הקשה).
שם הלהקה

משמעות שם הלהקה באנגלית הוא "שִׁבְעָתַ֖יִם יֻקַּם"; זהו ציטוט מספר בראשית, מהבטחת האל לקין לפני שנתן בו את אות קין, כי כל פגיעה בו מצד אחר תינקם שבעת מונים. אחד השירים של הלהקה, מאלבומם השני, נקרא "Chapter Four" (בעברית: פרק ד'), כמחווה לבראשית פרק ד', בו מסופר אודות קין והבל.
חברי הלהקה

מאת'יו צ'ארלס סנדרס - M. Shadows – סולן (1999 - כיום)
בריאן אלווין היינר ג'וניור - סיניסטר גייטס – גיטריסט ראשי וקולות (2001 - כיום), זכה בתחרות "גיטריסט השנה לשנת 2006" הרשמית והביא כבוד רב ללהקה.
זכרי ג'יימס בייקר - זאקי ונג'נס – גיטרת ליווי וקולות (1999 - כיום)
ג'ונתן לואיס סוארד - ג'וני כרייסט–גיטרה באס (2002 - כיום)
ברוקס ווקרמן - תופים (2015-כיום)
חברים לשעבר:
ג'יימס אוון סליבן The Rev - מתופף (1999-2009), נפטר (1981 - 2009)
מאט וונדט (1999-2000) גיטרה באס
ג'סטין סיין (2000-2002) גיטרה באס
דימון אש (2002) גיטרה באס
ארין אילג'י - ניגן באלבום Hail To The King ובהופעות בין השנים 2012-2015 - מתופף
מייק פורטנוי - ניגן באלבום Nightmare ובהופעות בין השנים 2010 - 2011 - מתופף
פעילות פוליטית

חברי הלהקה מגדירים עצמם פעמים רבות כפטריוטיים ימניים ותומכי המפלגה הרפובליקנית, M Shadows הודיע ב-2016 על תמיכתו בדונלד טראמפ לנשיאות ארצות הברית.
החל משנת 2003 נוהגת הלהקה לטוס מדי פעם אל המזרח התיכון ולהופיע על נושאות מטוסים לפני קהל של חיילים אמריקנים המוצבים בעיראק ואפגניסטן. ב-26 ביוני 2018 הופיעה הלהקה בישראל.
השיר Critical Acclaim מאלבומה הרביעי של הלהקה שיצא בשנת 2007 הוא שיר ביקורתי פוליטי, לא אומרים במילות השיר את המילים "ימין ושמאל" אך יש בו ביקורת מובהקת כלפי אלה שמדברים ופועלים נגד חיילי צבא ארצות הברית שנלחמים למען מדינתם מעבר לים.
דיסקוגרפיה > אלבומים

1999 - Sounding The Seventh Trumpet (חלק ממנו הוקלט מחדש ב-2001 עם הצטרפות סיניסטר גייטס)
2003 - Waking the Fallen (הוקלט מחדש בשנת 2013 ויצא בשנת 2014 לציון עשור ליציאת האלבום)
2005 - City of Evil
2007 - Avenged Sevenfold
2010 - Nightmare
2013 - Hail To The King
2016 - The Stage
2020 - Diamonds In The Rough (שוחרר במקור ב-2008 והוקלט מחדש ב-2020)
2023 - Life Is But a Dream...
דיסקוגרפיה > DVD

2007 - All Excess
2008 - Live In the LBC
דיסקוגרפיה > מיני אלבומים

2001 - Warmness on the Soul
Welcome to the Family - 2011
2018 - Black Reign
דיסקוגרפיה > סינגלים

2005 - Beast and the Harlot
2013 - Hail To The King
2016 - The Stage
הערות שוליים

↑  "נקמו שבעתיים: אבנג'ד סבנפולד בישראל | ישראל היום". ישראל היום. נבדק ב-2018-06-28.
| אוונג'ד סוונפולד |
| --- | --- | --- |
M. Shadows • סיניסטר גייטס • זאקי ונג'נס • ג'וני כרייסט • ברוקס ווקרמן
The Rev • מאט וונדט • ג'סטין סיין • דימון אש • ארין אילג'י • מייק פורטנוי
| אלבומים | Sounding The Seventh Trumpet • Sounding The Seventh Trumpet • City of Evil • Avenged Sevenfold • Diamonds In The Rough • Nightmare • Hail To The King • The Stage |  |
| מיני אלבומים | Welcome to the Family • Warmness on the Soul |  |
| --- | --- |
בקרת זהויות :  NLI: 987007419980405171  BnF: cb15929384p (data)  GND: 16044286-2  ISNI: 0000 0001 0675 4573  LCCN: no2005075475  MusicBrainz: 24e1b53c-3085-4581-8472-0b0088d2508c  NKC: xx0195106  VIAF: 158730069   WorldCat (עם VIAF): 158730069
נוי גזלה

נוי גזלה (נולדה ב-2 בספטמבר 2003) היא שחיינית אמנותית ישראלית, זוכת מדליית ארד קבוצתית באליפות אירופה (בודפשט 2020) בתרגיל חופשי.
קריירה > 2021 > מדליית ארד באליפות אירופה

באליפות אירופה שנערכה בבודפשט שבהונגריה במאי זכתה במדליית ארד בתרגיל קבוצתי חופשי יחד עם שלי בובריצקי, עדן בלכר, אריאל נשיא, מאיה דורף, ניקול נחשונוב, פולינה פריקזצ'יקובה וקתרין קונין בתוצאה של 86.8000 נקודות, אחרי אוקראינה (95.0667 נקודות) וספרד (91.2333 נקודות). בתרגיל הטכני סיימה הקבוצה במקום החמישי בתוצאה של 82.7741 נקודות.
קריירה > 2022

באליפות העולם שנערכה בבודפשט ביוני סיימה במקום חמישי בתרגיל קומבינציה קבוצתי יחד עם עדן בלכר, שלי בובריצקי, מאיה דורף, קתרין קונין, ניקול נחשונוב, אריאל נשיא, פולינה פריקזצ'יקובה, נטע רוביצ'ק ושני שרייזין בתוצאה של 85.9667 נקודות. בנוסף, סיימה יחד עם עדן בלכר, שלי בובריצקי, מאיה דורף, קתרין קונין, ניקול נחשונוב, אריאל נשיא, ופולינה פריקזצ'יקובה במקום שביעי בתרגיל קבוצתי טכני בתוצאה של 84.5315 נקודות, ובמקום עשירי בתרגיל קבוצתי חופשי בתוצאה של 85.5667 נקודות.
באליפות אירופה שנערכה ברומא שבאיטליה באוגוסט סיימה במקום חמישי בתרגיל קומבינציה קבוצתי יחד עם שלי בובריצקי, מאיה דורף, קתרין קונין, ניקול נחשונוב, אריאל נשיא, אביטל פודקופייב, פולינה פריקזצ'יקובה, נטע רוביצ'ק ושני שרייזין. בנוסף, סיימה יחד עם שלי בובריצקי, מאיה דורף, קתרין קונין, ניקול נחשונוב, אריאל נשיא, פולינה פריקזצ'יקובה ושני שרייזין במקום חמישי בתרגיל קבוצתי טכני בתוצאה של 82.9956 נקודות, ובמקום חמישי בתרגיל קבוצתי חופשי בתוצאה של 86.0333 נקודות.
קריירה > 2023 > אלופת המשחקים האירופיים

במשחקים האירופיים שנערכו בקרקוב שבפולין ביוני זכתה במדליית זהב בתרגיל קומבינציה קבוצתי יחד עם עדן בלכר, שלי בובריצקי, מאיה דורף, קתרין קונין, איה מזור, ניקול נחשונוב, אריאל נשיא, נטע רוביצ'ק ושני שרייזין בתוצאה של 248.6083 נקודות, לפני גרמניה (163.3205 נקודות) וטורקיה (135.7999 נקודות). בנוסף, זכתה במדליית ארד בתרגיל קבוצתי חופשי יחד עם שלי בובריצקי, מאיה דורף, קתרין קונין, איה מזור, ניקול נחשונוב, אריאל נשיא ונטע רוביצ'ק בתוצאה של 243.600 נקודות, אחרי ספרד (261.6374 נקודות) ואיטליה (253.4709 נקודות).
באליפות העולם שנערכה בפוקואוקה שביפן ביולי סיימה במקום חמישי בתרגיל קבוצתי חופשי יחד עם אריאל נשיא, נטע רוביצ'ק, ניקול נחשונוב, איה מזור, קתרין קונין, מאיה דורף ושלי בובריצקי בתוצאה של 247.7290 נקודות, ובמקום שמיני בתרגיל קבוצתי טכני יחד עם נטע רוביצ'ק, ניקול נחשונוב, עדן בלכר, קתרין קונין, מאיה דורף, אריאל נשיא ושלי בובריצקי בתוצאה של 248.4117 נקודות.